Sertox Daemord

"*Sertox Daemord maradok, bármit is teszek és bármilyen utat is választok."*

Sertoxyan

Omega Sertox

Xuetzal Nagymester

Daemord nagyszülők (nagyszülők)

Gav Daemord (ős)

Deimos (ős)

Agares Daemord (önmaga)

Gravitáció Elem

**Sertox Daemord** (szertoksz démord) a Sertoxyanism Duológia főszereplője. Egy tizenéves fiú, aki a Daemord Klán leszármazottja, valamint birtokában van A Hét Ősi Pecsét egyike.

## Megjelenés

Sertox az átlagnál magasabb, testtartása kissé görnyedt. Testalkata átlagos, nem mondható sem soványnak sem kövérnek. Haja vállig érő ápolatlan barna, szemöldökei vastagok. Szemei mindig álmosnak látszanak és sötétkékek. Az álmosnak látszó szemek és a barna haj Daemord vonások, innen Belzebub gondolata, hogy "minden Daemord ugyanúgy néz ki". Sertox emberként fekete felsőt visel, rajta egy átlós szürke vonallal, ami végimegy a jobb karján és a hasán. Nadrágja szürke, cipői feketék. Körmei az átlagnál rövidebbek.

Szemfehérje démonként fekete lesz, írisze pedig sárga, utóbbi tipikus démon vonás. Körmei fekete karmokká válnak. Démonként a "feltámasztás" során elveszíti ruhái nagy részét, csak nadrágja marad meg, az is rövidebbre lesz szaggatva. Később kap egy könnyű, vörös-fekete démoni páncélt. Sátánként feketébe és vörösbe öltözik, valamint tripla vállpáncélt és köpenyt visel. Ruháit különféle szimbólumok borítják. Fejéből két barna, kissé ívelt szarv áll ki, homlokából pedig a démoni korona, mely pokolfa-ágak s feketetűz kombinációja.

A Tűz és Jég Háborúja során elveszíti egyik lábát térdtől lefelé, amit pokolfa-ágakkal helyettesít. A Ramer földjére való bejutás során palástjával körbetekerte műlábát, valamint letörte démoni szarvait és koronáját. A Xittonia földjén történő incidens során ruhái megégtek, de még viselhetőek voltak, valamint haja sem maradt sok, de az hamar visszanőtt a csakrának köszönhetően.

## Régebbi változatok

### Ismeretlen Fantasy

Az itteni főszereplő nagy eséllyel hasonlított Sertox Daemordra, habár idősebb volt nála.

### S.E.R.T.O.X.I.A.N

A főszereplő, Stratos, neve szintén S betűvel kezdődött, ruháján pedig egy neder S szimbólum volt, pont, mint Sertoxén egy X. Valamint egy csapat vezetője volt, ami a Tizenkettek néven szerepelt a Sertoxyanism korai változataiban.

## Idézetek

* "Sertox Daemord maradok, bármit is teszek és bármilyen utat is választok."
* "Elég nehéz elhinni, hogy démonok voltak az őseim. Mégis mi erre a bizonyíték egyáltalán?"
* "Mi ez, a Pokol bejárata?"
* "Még nem halhatok meg, túl fiatal vagyok. Még meg sem tapasztaltam az élet örömeit."
* "Elég nagy hülyeség, hogy egy embernek, aki pár perce még semmit sem tudott az egészről, meg kell küzdenie egy démon nagyúrral. Semmi esélyem, ha megpróbálnám megmenteni, csak elbuknék."
* "Valóban egyszerűnek hangzik, de én az a fajta vagyok, aki bármilyen egyszerű dolgot képes elrontani."
* "Nem gondoltam volna, hogy a mágiának van súlya."
* "Tehetséges? Én? Szórakozik ez velem? Mindig is úgy gondoltam, nem értek semmihez, de ezek szerint csupán egy olyan dolog megy nekem, amiről idáig nem is tudtam, hogy létezik."
* "Ezek a démonok olyan furcsák."
* "Igaz. Lehet, hogy soha nem leszek olyan tapasztalt, mint ez a démon nagyúr, de mindent bele fogok adni, hogy legalább egy átlagos démon szintjére felérjek."

## Tények és Érdekességek

* A korai változatokban neve Xertox volt. Így neve megegyezik az Első Regény főszereplőjével, Xertox Zataeh-vel.
* Állítólag a Toxyan Ereklyék főszereplője, Ustarek Mehedra kinézet teljesen megegyezett Sertox korai változatával.
* Sertox felsőjén az átlós vonal nem más, mint a neder nyelv X szimbóluma.